PNRR: FONDURI pentru România modernă și reformată!

COMUNICAT DE PRESĂ

Școala Gimnazială “Puiu Sever” Ineu implementează, în calitate de beneficiar, proiectul „Școala pentru toți (SPT)” cod proiect F-PNRAS-1-2022-1237, în cadrul Schemei de Granturi Programul Național pentru Reducerea Abandonului Școlar (PNRAS), parte a Planului Național pentru Redresare și Reziliență al României (PNRR) cu o valoarea totală de 1.170.744,61 lei , valoare nerambursabilă.

Data începerii proiectului este 27.09.2022, iar data finalizării este 26.09.2025

Proiectul își propune ca în cei trei ani școlari de implementare a acestuia (36 de luni) să contribuie la prevenirea abandonului școlar și reducerea părăsirii timpurii a școlii în mod activ, prin îndeplinirea obiectivelor specifice:

O1. Creșterea ratei de promovabilitate a elevilor din ciclul gimnazial cu 10% până în anul 2025

O.2. Îmbunătățirea ratei de participare școlară cu 20% până în anul 2025.

O.3.Îmbunătățirea relației școală comunitate

O.4.Creșterea ratei de participare la Evaluarea Națională cu 5 % în următorii 3 ani

O.5. Creșterea ratei de promovare a examenului de Evaluare Națională cu 10 % până în anul 2025.

„PNRR. FINANȚAT DE UNIUNEA EUROPEANĂ – URMĂTOAREA GENERAȚIE UE”

În prima etapă a proiectului au fost înregistrați elevii din grupul țintă, iar primele activități propuse sunt cele remediale, pedagogice și de sprijin. S-au achiziționat echipamente IT pentru digitalizarea procesului educational. S-au amenajat două săli inteligente la structurile: Școala Gimnazială Nr. 1 Botean și Școala Gimnazială Nr. 2 Husasău de Criș, care vor fi folosite atât în cadrul orelor de TIC, cât și în cadrul celorlalte discipline. Acestea sunt dotate cu laptop-uri pentru fiecare copil, imprimantă și tablă interractivă. În săptămânile care urmează, se vor organiza evenimente tematice, excursii/deplasări și activități de îndrumare și consiliere profesioală pentru elevi, activități cu părinții, precum și activități de formare autorizate și coaching pentru cadrele didactice. În urma implementării activităților din cadrul proiectului, apreciem că impactul asupra elevilor din grupul țintă va fi unul pozitiv. Astfel, ne așteptăm la o creștere a motivației pentru învățare, la o îmbunătățire a rezultatelor școlare curente și la o creștere a promovabilității examenului de evaluare națională. Diminuarea procentului elevilor cu medii scăzute la purtare, reducerea cazurilor de bullying și atitudinea pozitivă față de școală, sunt de asemenea, de așteptat, pe termen mediu și lung. Nu în ultimul rând, preconizăm o dezvoltare a abilităților sociale și de comunicare, precum si stimularea interesului față de activitățile culturale, artistice, sportive și de voluntariat. În privința impactului asupra personalului didactic și auxiliar din școală, așteptările noastre se leagă de îmbunătățirea competențelor pedagogice, digitale și socio-emoționale, precum și de lărgirea orizontului profesional prin dezvoltarea unor noi deprinderi. Impactul asupra părinților se va reflecta printr-o implicare mai accentuată a acestora în raport cu școala, cât și în relația emoțională cu proprii copii. Prin activitățile realizate elevii își vor dezvolta sentimentul de apartenență la comunitate și vor dori sa fie menbri activi și responsabili care contribuie la bunul mers al societății din care fac parte. Astfel, comunitatea va beneficia pe termen lung de pregătirea elevilor din grupul țintă printr-o inserție socială de succes a unor indivizi școlarizați care se pot integra cu mai multă ușurință și eficiență în câmpul muncii

“Conținutul acestui material nu reprezintă în mod obligatoriu poziția oficială a Uniunii Europene sau a Guvernului României“